**คำนำ**

ตามที่องค์การบริหารส่วนตำบลเมืองเกษตร ได้ประกาศใช้แผนพัฒนาท้องถิ่นสี่ปี (พ.ศ.2561 - 2564) เมื่อวันที่ 16 ธันวาคม 2559 เพื่อใช้เป็นกรอบในการกำหนดแนวทางการพัฒนาในช่วงสี่ปี และเป็นเครื่องมือในการจัดทำงบประมาณรายจ่ายประจำปีงบประมาณ พ.ศ. 2562 โดยภายหลังจากการประกาศใช้แผนพัฒนาท้องถิ่นสี่ปีดังกล่าวแล้ว องค์การบริหารส่วนตำบลเมืองเกษตร ได้พิจารณาว่ามีรายละเอียดโครงการพัฒนาที่สมควรเปลี่ยนแปลง เพื่อประโยชน์ในการดำเนินงานของส่วนราชการและการพัฒนาท้องถิ่น จึงจำเป็นต้องจัดทำแผนพัฒนาท้องถิ่นสี่ปี (พ.ศ.2561 – 2564) เปลี่ยนแปลง (ฉบับที่ 3) โดยถือปฏิบัติตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ.2548 และที่แก้ไขเพิ่มเติม (ฉบับที่ 2) พ.ศ.2559 ข้อ 22 การเปลี่ยนแปลงแผนพัฒนาท้องถิ่นสี่ปี หวังเป็นอย่างยิ่งว่าแผนพัฒนาท้องถิ่นสี่ปีองค์การบริหารส่วนตำบลเมืองเกษตรฉบับนี้ จะสามารถบรรลุเป้าหมายและเกิดประโยชน์สูงสุดให้แก่ประชาชนในเขตตำบลเมืองเกษตรทั้งสามารถแก้ไขปัญหาความเดือดร้อนต่าง ๆ ได้อย่างมีประสิทธิภาพมากที่สุด และสุดท้ายนี้ขอขอบคุณคณะกรรมการพัฒนาองค์การบริหารส่วนตำบลเมืองเกษตร คณะกรรมการสนับสนุนการจัดทำแผนพัฒนาองค์การบริหารส่วนตำบลเมืองเกษตร ประชาคมท้องถิ่น เจ้าหน้าที่หน่วยงานต่าง ๆ ในองค์การบริหารส่วนตำบลเมืองเกษตร ภาครัฐและเอกชน ที่ให้ความร่วมมือในการจัดทำแผนพัฒนาท้องถิ่นสี่ปี (พ.ศ.2561-2564) เปลี่ยนแปลง (ฉบับที่ 3) องค์การบริหารส่วนตำบลเมืองเกษตร ให้สำเร็จลุล่วงด้วยดีมา ณ โอกาสนี้

งานนโยบายและแผน

องค์การบริหารส่วนตำบลเมืองเกษตร

สารบัญ

หน้า

หลักการและเหตุผล 1

บัญชีสรุปการขอเปลี่ยนแปลงรายละเอียดของโครงการพัฒนาท้องถิ่นสี่ปี (พ.ศ.2561-2564)

- ยุทธศาสตร์การพัฒนาด้านคุณภาพชีวิต 2

- ยุทธศาสตร์การพัฒนาด้านการบริหารจัดการทรัพยากรธรรมชาติและสิ่งแวดล้อม 5

- ยุทธศาสตร์การพัฒนาด้านโครงสร้างพื้นฐานและสาธารณูปโภค 6

- ยุทธศาสตร์การพัฒนาด้านการศึกษา 14

- ยุทธศาสตร์การพัฒนาด้านการบริหารราชการท้องถิ่นให้เป็นไปตามหลักการบริหารกิจการที่ดี 15

- ครุภัณฑ์ 17

หลักการและเหตุผล

ในการเปลี่ยนแปลงแผนพัฒนาท้องถิ่นสี่ปี (พ.ศ.2561 – 2564) (ฉบับที่ 3)

องค์การบริหารส่วนตำบลเมืองเกษตร มีภารกิจสำคัญในการพัฒนาท้องถิ่นในเขตพื้นที่รับผิดชอบเพื่อพัฒนาคุณภาพชีวิตของประชาชนในส่วนรวมให้ดีขึ้น และได้มีการจัดทำและประกาศการใช้แผนพัฒนาท้องถิ่นสี่ปี (พ.ศ.2561 – 2564) เมื่อวันที่ 16 ธันวาคม 2559

เนื่องจากองค์การบริหารส่วนตำบลเมืองเกษตร มีความจำเป็นในการเปลี่ยนแปลง โครงการตามยุทธศาสตร์การพัฒนาขององค์การบริหารส่วนตำบลเมืองเกษตร เพื่อให้สอดคล้องกับข้อเท็จจริงและสถานการณ์ปัจจุบันตามภารกิจและอำนาจหน้าที่ และเพื่อเป็นการเชื่อมโยงโครงการ/กิจกรรมให้สอดคล้องกับการจัดทำงบประมาณรายจ่ายประจำปี เพื่อให้เหมาะสม สอดคล้องกับปัญหาและความต้องการของประชาชน ทั้งนี้เพื่อนำไปใช้เป็นกรอบในการพิจารณาจัดสรรงบประมาณดำเนินการโครงการ/กิจกรรมต่าง ๆ ตามระเบียบกฎหมายต่อไป

ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และ(ฉบับที่ 2) พ.ศ.2559 กำหนดให้ท้องถิ่นดำเนินการจัดทำแผนพัฒนาท้องถิ่นสี่ปี เพื่อเป็นแนวทางการพัฒนาของท้องถิ่น โดยแผนพัฒนาสามารถแก้ไข เพิ่มเติมหรือเปลี่ยนแปลงได้ตามความจำเป็นและเหมาะสม โดยให้เป็นไปตามระเบียบนี้

“ข้อ ๒๒ เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือ

เปลี่ยนแปลงแผนพัฒนาท้องถิ่นสี่ปีได้ โดยให้ดำเนินการตามขั้นตอน ดังนี้

1. คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนา

ท้องถิ่นสี่ปีที่เพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น

1. คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนา

ท้องถิ่นสี่ปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น

(๓) ผู้บริหารท้องถิ่นพิจารณาอนุมัติร่างแผนพัฒนาท้องถิ่นสี่ปีที่เพิ่มเติมหรือ

เปลี่ยนแปลงและประกาศใช้แผนพัฒนาท้องถิ่นสี่ปีที่เพิ่มเติมหรือเปลี่ยนแปลง

เพื่อให้เป็นไปตามกฎหมายว่าด้วยสภาตำบลและองค์การบริหารส่วนตำบล สำหรับองค์การ

บริหารส่วนตำบลให้ผู้บริหารท้องถิ่นเสนอร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงต่อสภาองค์การบริหารส่วนตำบลเพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติและประกาศใช้ต่อไป”

ในกรณีแผนพัฒนาท้องถิ่นสี่ปีมีระยะเวลาการใช้บังคับเหลืออยู่ไม่ถึงหนึ่งร้อยแปดสิบวันไม่ให้

ดำเนินการเพิ่มเติมหรือเปลี่ยนแปลง

ดังนั้น เพื่อให้การดำเนินงานเป็นไปอย่างถูกต้องตามระเบียบฯ และเพื่อให้เกิดประสิทธิภาพและประสิทธิผลในการปฏิบัติงาน องค์การบริหารส่วนตำบลเมืองเกษตร จึงได้เปลี่ยนแปลงรายละเอียดโครงการในแผนพัฒนาท้องถิ่นสี่ปี (พ.ศ.2561 – 2564) เปลี่ยนแปลง (ฉบับที่ 3)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*